หุ้น8มิ.ย.บ่ายยังร่วงต่อ
ดัชนีหุ้นไทยช่วงวันบ่ายวันที่ 8 มิ.ย.ยังคงปรับตัวลดลงต่อเนื่องกว่า 20 จุด หลัง S&amp;P ระบุสถานการณ์การเมืองไทยตึงเครียด กระทบเศรษฐกิจในประเทศ&nbsp;&nbsp;
8 มิ.ย. 2554

ดัชนีหุ้นไทยช่วงวันบ่ายวันที่ 8 มิ.ย.ยังคงปรับตัวลดลงต่อเนื่องกว่า 20 จุด หลัง S&amp;P ระบุสถานการณ์การเมืองไทยตึงเครียด กระทบเศรษฐกิจในประเทศ  
ดัชนีหุ้นไทยเปิดทำการช่วงบ่ายของวันที่ 8 มิ.ย. ยังคงปรับตัวลดลงจากที่ปิดในช่วงครึ่งวันทำการเช้าที่ดัชนีปิดที่ 1,016.89 จุด หรือลดลง 17.86 จุดโดยขณะนี้ดัชนีหุ้นไทยลงมาซื้อขายที่  1,014.65  จุดลดลงกว่า 20 จุดแล้ว
บล.ธนชาตระบุว่า  ดัชนีหุ้นไทยยังมีโอกาศลดลงได้อีกหลังหลุดแนวรับสำคัญที่ 1,020 จุด ก็มีแนวรับถัดไปที่ 1,000 จุดและ 990 จุด
อย่างไรก็ตามดัชนีที่ลดลงก็เป็นโอกาสซื้อหุ้นพื้นฐานเพื่อลงทุนระยะ 3ถึง6เดือนโดยเฉพะาหุ้นในกลุ่มเกษตรและอาหารเป็นต้น
ด้านบล.เอเชียพลัสระบุว่า เหตุผลหนึ่งที่ทำให้หุ้นกลุ่มธนาคารพาณิชย์ลดลงนั้นมาจากการที่สถาบันจัดอันดับ S&amp;P ให้ความเห็นถึงสถานการณ์ทางการเมืองที่มีความตึงเครียดมากขึ้นในช่วงเลือกตั้ง จะส่งผลกระทบต่อภาวะเศรษฐกิจในประเทศ และทำให้คุณภาพสินทรัพย์ของกลุ่ม  ธนาคารพาณิชย์อ่อนแอลง แม้ S&amp;P ประเมินว่าภาพรวมผลการดำเนินงานปี 2554 ของกลุ่ม จะยังคงแข็งแกร่ง โดยคาดสินเชื่อยังเติบโต 7-8%  เมื่อเปรียบเทียบกับปีที่ผ่านมา เนื่องจากนโยบายประชานิยมของภาครัฐที่ได้ดำเนินการมาต่อเนื่องในช่วงหาเสียงก่อนการเลือกตั้งเร็วๆ นี้ 
อย่างไรก็ตาม คาดว่าการลดลงของสินทรัพย์รอการขาย( NPA)ยังคงล่าช้าในช่วง 2-3 ปีข้างหน้า เนื่องจากขั้นตอนทางกฎหมายที่ไม่เอื้ออำนวยเมื่อเทียบกับประเทศอื่นๆ ในภูมิภาค ขณะที่คาดมาร์จิ้น ยังค่อนข้างทรงตัว รวมถึงการตั้งสำรองหนี้ฯ ยังคงอยู่ในระดับสูง 
ทั้งนี้ S&amp;P ได้เตือนว่าพร้อมที่จะปรับมุมมอง อันดับความน่าเชื่อถือ ของธนาคารพาณิชย์ไทยลง หากทางการไม่สามารถควบคุมระดับเงินเฟ้อได้ตามเป้าหมาย ซึ่งจะส่งผลกระทบต่อเนื่องไปถึงราคาอสังหาริมทรัพย์ที่จะได้รับผลกระทบค่อนข้างรุนแรง จนทำให้คุณภาพสินทรัพย์ของ ธนาคารพาณิชย์ แย่ลงมาก